Broj:

Kreševo, 24.09.2025.

Na temelju članka 15 Zakona o načelima lokalne samouprave u FBiH (SN FBiH 49/06,51/09) i članka 39 Statuta Općine Kreševo broj 01-02-670/08 od 08.05.2008. i 01-02-2189/21 od 25.10.2021., 01-02-450/25 od 17.02.2025. Općinski Načelnik objavljuje:

**JAVNI POZIV**

**etažnim vlasnicima objekata kolektivnog stanovanja za sufinanciranje projekata**

**energetske efikasnosti stambenih zgrada u užem gradskom jezgru**

Općina Kreševo poziva stanare stambenih zgrada da iskažu interes za sufinanciranje projekata energetske efikasnosti-utopljavanje stambenih objekata ugradnjom termoizolacijske fasade.

Cilj Javnog poziva je pružanje sustavne pomoći građanima u poboljšanju energetske efikasnosti stambenih zgrada, odnosno objekata kolektivnog stanovanja, što će doprinijeti manjoj potrošnji energenata, manjoj emisiji štetnih plinova i poboljšanju kvaliteta zraka, kao i ljepšem izgledu općine.

I **PREDMET JAVNOG POZIVA**

Predmet Javnog poziva je dodjela bespovratnih financijskih sredstava , u cilju sufinanciranja projekata sanacije zajedničkih dijelova objekata kolektivnog stanovanja u oblasti energetske efikasnost utopljavanje stambenih objekata ugradnjom termoizolacijske fasade i to u maksimalnom iznosu do 50% od ukupne investicije.

II **PRAVO SUDJELOVANJA**

Sudjelovanje u ovom Javnom pozivu je otvoreno za sve etažne vlasnike objekata kolektivnog stanovanja na području općine Kreševo-uže gradsko jezgo. Etažne vlasnike zastupa predstavnik etažnih vlasnika koji je imenovan odlukom etažnih vlasnika. Etažni vlasnici se na javni poziv prijavljuju putem predstavnika etažnih vlasnika.

Pravo sudjelovanja na ovom javnom pozivu nemaju:

– vlasnici objekata za individualno stanovanje

– vlasnici javnih objekata

III **OBVEZNA DOKUMENTACIJA**

Obvezna dokumentacija je uvjet za sudjelovanje na Javnom pozivu. Obvezna dokumentacija

mora sadržavati sljedeće:

1. Popunjen Obrazac za prijavu – (Obrazac 1);

2. Izjava o prihvatanju uvjeta participiranja na projektu implementacije mjera energetske efikasnosti na objektima kolektivnog stanovanja – sa potpisima svih etažnih vlasnika zgrade – (Obrazac 2).

Potpisi etažnih vlasnika moraju biti vlastoručni, uz navođenje broja osobne karte. Predstavnik etažnih vlasnika svojom izjavom garantira točnost podataka i ista mora biti ovjerena kod organa lokalne zajednice (svi stanari prijavljenog objekta za sanaciju moraju biti suglasni za sufinanciranje)

3. Izjava o točnosti podataka – potpisana od strane predstavnika etažnih vlasnika i ovjerena od strane nadležnog organa jedinice lokalne samouprave (Obrazac 3);

4. Predmjer i predračun radova izrađen od strane izvođača radova, sa jasno naznačenim iznosom traženih sredstava za sufinanciranje . Predmjer i predračun radova treba da obuhvati sve radove kako bi se postigla energetska efikasnost, te treba da bude ovjeren od strane društva koje izdaje predmjer i predračun radova.

5. Fotografije sa 4 strane objekta kolektivnog stanovanja:

6. Odluka ili rješenje o imenovanju predstavnika etažnih vlasnika

Priloženi dokumenti moraju biti original ili ovjerene kopije ne starije od 3 mjeseca.

Općina provodi proceduru odabira izvođača radova sukladno Zakonu o javnim nabavama. Isplata od strane stanara će se izvršiti unaprijed,prije raspisivanja javne nabave a sukladno uvjetima koji će se definirati Ugovorom između ugovornih strana (Općina -stanari).

IV **DODATNA DOKUMENTACIJA**

Pored obvezne dokumentacije, koja predstavlja uvjet za sudjelovanje, etažni vlasnici mogu dostaviti i dodatnu dokumentaciju na temelju koje će se vršiti ocjena prijava prema postavljenim kriterijima, i to:

1. Dokaz o izvršenoj zamjeni stolarije na fasadnim otvorima

2. Dokaz o izvršenoj zamjeni krovne konstrukcije

3. Energetski audit za objekat kolektivnog stanovanja – kopija

Izjave iz točke 1. i 2. se ovjeravaju kod nadležnog organa jedinice lokalne samouprave

V **SADRŽAJ PRIJAVE ZA SUDJELOVANJE U JAVNOM POZIVU**

Dokumentacija za sudjelovanje treba biti dostavljena prema redoslijedu sa prijavnog obrasca, kojeg aplikanti mogu preuzeti na internet stranici www.kresevo.ba ili u prostorijama Općine Kreševo, Fra Grge Martić 69, Kreševo, svakim radnim danom od 07:00 do 15:00 h.

Kompletiranom prijavom se smatra ona prijava koja sadrži obveznu dokumentaciju traženu Javnim pozivom. Neblagovremene, nepotpune i prijave koje ne ispunjavaju formalno-pravne uvjete bit će odbačene.

VI **KRITERIJ ZA BODOVANJE PRIJAVA**

Aplikanti koji blagovremeno dostave kompletnu i valjanu dokumentaciju sukladno formalno- pravnim uvjetima Javnog poziva, bit će rangirani prema sljedećim kriterijima:

– iznos sudjelovanja stanara u sufinanciranju projekta (maksimalno 50 bodova)

– većina zamijenjene stolarije na fasadnim otvorima (20 bodova)

– posjedovanje izragrađenog energetskog audita (10 bodova)

– stanje krovne konstrukcije (20 bodova)

-Osigurana novčana sredstva od strane etažnih vlasnika prema predmjeru i predračunu radova:

a) 50-60% 15 bodova

b) 61-70% 30 bodova

c) ≥ 71% 50 bodova

Za objekte kolektivnog stanovanja koji budu imali isti broj bodova na rang listi, prednost će imati prijave koje su pristigle ranije, što će se utvrditi prema prijemnom pečatu.

VII **PROVOĐENJE POSTUPKA PO JAVNOM POZIVU**

Analizu pristiglih prijava na Javni poziv vršit će Povjerenstvo koje posebnim rješenjem imenuje

Općinski Načelnik. Povjerenstvo će razmatrati prijave po Javnom pozivu, cijeneći ispunjenost uvjeta i kriterija za odobravanje istih. Nakon izvršene analize i ocjene prijava, Povjerenstvo će sačiniti i Općinskom Načelniku dostaviti Izvješće o provedenom postupku sa rang listom uspješnih aplikanata prema osvojenom broju bodova.

Na temelju dostavljenog izvješća Općinski Načelnik će donijeti odluku o odabiru korisnika sredstava po objavljenom Javnom pozivu sa odobrenim iznosima za sufinanciranje. Odluka će biti objavljena na internet stranici www.kresevo.ba. Protiv Odluke o odabiru korisnika sredstava po objavljenom Javnom pozivu, aplikanti na Javni poziv kojem nisu odobrena sredstva može podnijeti prigovor Općinskom Načelniku u roku od 5 dana od dana objave Odluke. Po konačnosti Odluke o odabiru korisnika sredstava, Općinski Načelnik će donijeti konačnu Odluku o odabiru korisnika sredstava. U slučaju da se konstatira da veći broj prijava zadovoljava uvjete javnog poziva i da se cijeni važnost i potreba za realizacijom istih, a planirana sredstva Općine Kreševo nisu dovoljna za sve prijave, Općinski Načelnik će sačiniti plan i program realizacije za naredno razdoblje.

VIII **NAČIN I ROK ZA PODNOŠENJE PRIJAVA**

Prijave na Javni poziv se dostavljaju putem pošte ili predajom na protokol Općine Kreševo, u zatvorenoj koverti, na kojoj na prednjoj strani koverte mora biti navedeno:

Općina Kreševo- Povjerenstvo za provođenje Javnog poziva za sufinanciranje projekata energetske efikasnosti stambenih zgrada, Fra Grge Martića 69,Kreševo sa naznakom:

Prijava na Javni poziv etažnih vlasnika objekata kolektivnog stanovanja za sufinanciranje projekata energetske efikasnosti stambenih zgrada – NE OTVARATI

Na zadnjoj strani koverte mora biti navedeno sljedeće: Naziv i adresa podnositelja prijave.

Javni poziv bit će objavljen na internet stranici Općine Kreševo [www.kresevo.ba](http://www.kresevo.ba) Rok za dostavljanje prijava je 09.10.2025.

Za realizaciju i sve dodatne informacije zadužuje se Služba za civilnu zaštitu, urbanizam, imovinsko pravne poslove i katastar nekretnina a informacije se mogu dobiti pozivom na broj telefona 030/806-602 ili putem e- mail adrese: opcina@kresevo.ba

 Općinski Načelnik

 Boris Marić

[OBRAZAC ZA PRIJAVU](https://www.visoko.gov.ba/wp-content/uploads/2023/06/2.-Obrazac-za-prijavu.docx)

[IZJAVA O PRIHVATANJU UVJETA](https://www.visoko.gov.ba/wp-content/uploads/2023/06/3.-Izjava-o-prihvatanju-uslova.docx)

[IZJAVA O TOČNOSTI PODATAKA](https://www.visoko.gov.ba/wp-content/uploads/2023/06/4.-Izjava-o-tacnosti-podataka.docx)

[IZJAVA O ZAMJENI STOLARIJE](https://www.visoko.gov.ba/wp-content/uploads/2023/06/5.-Izjava-o-izvrsenoj-zamjeni-stolarije.docx)

[IZJAVA O ZAMJENI KROVA](https://www.visoko.gov.ba/wp-content/uploads/2023/06/6.-Izjava-o-izvrsenoj-zamjeni-krova.docx)